# Βρία Πιερίας

### Από τη Βικιπαίδεια, την ελεύθερη εγκυκλοπαίδεια

Άποψη της Βρίας, με τα όρη Πιέρια να φαίνονται αμυδρά

Η Βρία είναι ένα ημιορεινό χωριό στο νομό Πιερίας. Βρίσκεται στις ανατολικές απολήξεις των Πιερίων ορέων, κοντά στην Κάτω Μηλιά. Το όνομά της οφείλεται στα βρύα, τα γνωστά φυτά. Στο δρόμο για το χωριό υπάρχουν πολλά δάση βελανιδιάς. Διοικητικά ανήκει στο δήμο Πιερίων και είναι Δημοτικό Διαμέρισμα με συνολικό πληθυσμό 422 κατοίκους, με βάση την απογραφή του 2001. Στο χωριό έχει ένα μονοθέσιο Δημοτικό Σχολείο και μονοθέσιο Νηπιαγωγείο, τον Παμβριακό, που είναι Γυμναστικός Αθλητικός Μορφωτικός Σύλλογος, αγροτικό ιατρείο και κεντρικός ναός είναι ο Άγιος Στέφανος, ο οποίος εγκαινιάσθηκε το 1971 . Η κύρια ασχολία των κατοίκων είναι η καλλιέργεια καπνού. Η περιοχή Σεντούκια της Βρίας προσφέρεται για διημέρευση και από εκεί μπορεί να περάσει κάποιος που έχει προορισμό το Ελατοχώρι. Το χωριό ονομαζόταν Βρυάζα μέχρι το 1926. Η Βρυάζα είχε 112 κατοίκους το 1920.

## [Επεξεργασία] Ιστορικά στοιχεία

Η Παλιά Βρύα χτίστηκε το 1910 στις πλαγιές των Πιερίων. Αρχικά είχε 10 οικίες με γύρω στους 80 κατοίκους. Στα τέλη του Δευτέρου Παγκοσμίου Πολέμου έγινε χώρος συγκέντρωσης των Ναζί, οι οποίοι κατόπτευαν τους αντάρτες που δρούσαν στα Πιέρια. Για το λόγο αυτό , το χωριό μεταφέρθηκε αργότερα από την Παλιά Βρύα στη σημερινή Βρία. Σήμερα το παλιό χωριό ,όπως το λένε οι ντόπιοι κάτοικοι, βρίσκεται περίπου 2 χιλιόμετρα από το νέο και έχει μόνο λίγα σπίτια και αυτά σαν εξοχικά ενώ μόνιμα διαμένουν μόνο κάποιοι βοσκοί αιγοπροβάτων. Στην Παλιά Βρύα βρίσκεται και η γραφική εκκλησία του Αγίου Νικολάου. Παλαιότερα, η Βρία υπαγόταν στην Κοινότητα Ρητίνης. Το Δημοτικό Σχολείο του χωριού, σύμφωνα με στοιχεία του 1934 (Εφημερίδα Ηχώ των Πιερίων) είχε 1 δάσκαλο και 32 μαθητές.

Δημοτικά Διαμερίσματα του Δήμου Πιερίων
Βρία | Ελατοχώρι | Ρητίνη.

Ανακτήθηκε από "http://el.wikipedia.org../../../%CE%B2/%CF%81/%CE%AF/%CE%92%CF%81%CE%AF%CE%B1_%CE%A0%CE%B9%CE%B5%CF%81%CE%AF%CE%B1%CF%82_6103.html"

Κατηγορίες: Χωριά της Πιερίας | Δήμος Πιερίων

##### Views

- Άρθρο
- Συζήτηση
- Τελευταία έκδοση

##### Αναζήτηση